text: Nikolaas fan Myra
  Der is net in soad ynformaasje bewarre bleaun oer Niklaas fan Myra, en fan wat der al is is it meast net wis at it wier om dy Niklaas giet, of om ien fan de oare hilligen mei dy namme.
  Nikolaas is yn 270 bêrne yn Patara, net fier fan Myra, as soan fan begoedige, en strang leauwige âlden. Hy waard neamd nei syn omke dy't biskop wie, en dy't him doe't er njoggentsjin wie ta pryster wijde.
  Yn 318 wie er sels biskop wurden en die er mei oan it earste konsylje fan Nikea. Hy wie dêr in fûl tsjinstanner fan it Arianisme, en dit is wêr't er yn Ortedokse lannen yn East-Jeropa ferneamd foar is.
  Yn West-Jeropa is er mear ferneamd om't er nei in swiere stoarm in deade seeman ta libben brocht hie, en dat er trije jonge frouwen sûnder jild yn it geheim in breidsskat joech om foar te kommen dat se yn de prostitúsje te lâne kamen. Dêrom is er dêr bekend as genêzer en as stille jouwer, en is er de patroan fan seelju, prostitúees en lju dy't yn it geheim wurkje. Hy wurdt faak ôfbylde mei in anker of mei trije gouden pongen.